cyanic-selkie/wikianc huggingface dataset:
Kalsiumchloried
Diverse toepassings
Kalsiumchloried word as 'n bymiddel gebruik in plastiek en in brandblussers, in afvalwater behandeling as 'n dreineringshulpmiddel, in hoogoonde as 'n toevoeging om poeiervloei te verbeter, en as 'n verdunner in wasgoed-versagtingsmiddels.
Die eksotermiese oplossing van kalsiumchloried word gebruik in self-verhittende blikkieskos en verwarmingskussings.
CaCl2 dien as smeltmiddel in die Davy proses vir die industriële produksie van natrium metaal deur die elektrolise van gesmelte NaCl, deurdat dit die smeltpunt verlaag.
Dit word soortgelyk gebruik as 'n smeltmiddel en elektroliet in die FFC Cambridge proses vir titaanproduksie, waar dit behoorlike uitruil van kalsium- en suurstofione tussen die elektrodes verseker.
Kalsiumchloried word ook in die vervaardiging van geaktiveerde koolstof gebruik.
Sterilisasie van diere
'n 20% (m/m) kalsiumchloried dihidraat oplossing in etanol (95 volume %) word gebruik om manlike diere te steriliseer. Die oplossing word in die testes van die dier ingespuit. Binne 1 maand, lei weefselnekrose tot sterilisasie.
Gevare
Kalsiumchloried irritasie veroorsaak deur klam vel uit te droog. Vaste kalsiumchloried los eksotermies in water op, en kan brandwonde in die mond en slukderm veroorsaak as dit ingeneem word. As vaste kalsiumchloried of gekonsentreerde oplossings ingeneem word, kan dit irritasie of ulserasie van die maag veroorsaak.
Stanislav Ledinek
Stanislav Ledinek (26 Junie 1920 – 30 Maart 1969) was 'n Duitse akteur. Hy was bekend vir sy rolle in die rolprente Der grüne Bogenschütze (1961) en Three Penny Opera (1963).
Marthinus Wesselstroom
Die Marthinus Wesselstroom is 'n rivier naby Wakkerstroom in die Mpumalanga-provinsie in Suid-Afrika.
Edwin Southern
Vroeë lewe en opvoeding
Southern is in Burnley, Lancashire gebore en het by Burnley Grammar School skoolgegaan. Hy het 'n broer, John Southern, en 'n suster, Kay Monie. Hy het Chemie aan die Universiteit van Manchester gestudeer (BSc Hons., 1958). Hy het sy nagraadse studies by die Universiteit van Glasgow gedoen, waar hy sy PhD in 1962 verwerf het.
Loopbaan en Navorsing
Southern is die stigter en voorsitter van Oxford Gene Technology. Hy is ook die stigter en voorsitter van die liefdadigheidsorganisasies The Kirkhouse Trust, wat daarop gemik is om onderwys en navorsing in die Natuurwetenskappe te bevorder, veral die biologiese en mediese wetenskappe, asook die Edina Trust, wat wetenskap in skole bevorder. Hierdie liefdadigheidsorganisasies word uit lisensiëringsinkomste van mikroarray-tegnologie befonds.
Southern-klad
Die Southern-klad word vir DNS analise gebruik, en was 'n algemene metode vir die voorbereiding van genetiese vingerafdrukke en vaderskapstoetse voordat tegnieke ontwikkel is wat op mikrosatelliet-merkers berus. Die proses is ook dikwels gebruik om die aantal kopieë van 'n geen in die genoom te bepaal. Die konsepte van die Southern-klad was ook die grondslag vir die ontwikkeling van die moderne mikroarrayskyf, wat wye toepassing in molekulêre biologie vind. Die northern-klad, western-klad en eastern-klad, soortgelyke prosesse vir die analise van RNS, proteïne en post-transkripsionele modifikasies van proteïne, respektiewelik is woordspelings op Southern se naam.
Ixia versicolor
Ixia versicolor is 'n meerjarige blomplant en geofiet wat tot die genus Ixia behoort en deel is van die fynbos. Die plant is endemies aan die Wes-Kaap en kom van Stellenbosch tot by Gordonsbaai voor. Die plant het 'n voorkomsgebied van 34 km2. Die spesie het 90% van sy habitat afgestaan aan voorstedelike en kus ontwikkeling asook indringerplante. Die bedreiging bestaan steeds.
Edwin Southern
DNA mikroarray
Southern het Oxford Gene Technology (OGT) in 1995 gestig. Die maatskappy ontwikkel DNS mikroarray tegnologie, en het in 1999 sy patente suksesvol verdedig in 'n hofgeding teen Affymetrix.
Mikael Sehoel
Mikael Sehoel (Tigrinya vir "Mikael die Slimme" – sy geboortenaam was Blatta Mikael; omstreeks 1692-1784), was ’n adellike wat 25 jaar lank as regent oor Ethiopië regeer het tydens die bewind van ’n paar swak keisers. Hy het vir 'n ruk ’n einde gemaak aan die antieke Salomoniese Dinastie. Hy was ook ’n Ras (goewerneur) van Tigray van 1748 tot '71 en weer 1772 tot met sy dood. Hy was ’n belangrike politieke figuur tydens die bewind van keiser Josua II en sy opvolgers.
Biografie
thumb|200px|Prinses Aster. Mikael is gebore as seun van Abeto Hezekejas Wolde Hawariot en Woizero Isjate Mariam. Albei sy ouers het beweer hulle stam van die Salomoniese Dinastie af deur sy voorouer Ras Faris die Grote. Sy pa het die titel Abeto, ’n prins van ’n keiserlike kadettak, gebruik. Mikael se eerste vrou was Woizero Walatta Gabr'el (wat ná 1766 in Adwa dood is); sy tweede vrou was Woizero Aster, die dogter van keiserin Mentewab.
Mikael word die eerste keer in geskiedenisgeskrifte genoem in verband met ’n mislukte veldtog in 1745 na Kaïro om ’n nuwe biskop vir die Keiserryk Ethiopië te verkry. Bevelvoerder Mikael was eers die onderwerp van ’n strafveldtog deur keiser Josua II. Hy was egter te magtig en is gou vergewe.
Tydens die bewind van Josua II se opvolger, Joas I, het keiserin Mentewab Mikael in 1769 laat trou met haar dogter Aster, en Mikael se seun, Wolde Haiawrat, het getrou met ’n ander dogter van die keiserin, Altasj. In dié tyd het Mikael die titel Ras gekry.
Met Josua II se dood het sy seun, Joas I, die troon bestyg en ’n burgeroorlog het uitgebreek tussen die teenstanders van keiserin Mentewab, die keiser se ouma, en dié van die keiser se ma, Woebit (Welete Bersabe). Mentewab was medeheerser tydens die bewind van haar seun en het gevoel sy moes ook vir haar kleinseun ’n regent wees. Woebit het weer geglo dis haar beurt in die kollig en om toesig oor haar seun se hof te hou. Die jong keiser het sy ma se kant bo dié van sy ouma gekies. Keiserin Mentewab het haar familie van Qwara laat kom vir ondersteuning en Woebit het haar familie van Yejju laat kom. Die hoofstad, Gondar, is oorval deur die twee kante se leërs en ’n bloedbad het onafwendbaar gelyk.
Om dit te voorkom het keiserin Mentewab haar skoonseun gevra om as bemiddelaar op te tree. Mikael Sehoel het met ’n leër van 26 000 soldate in die hoofstad aangekom en belowe om die saak op te los. Hy het egter beheer oor Gondar oorgeneem en ’n oorheersende rol aanvaar.
Ná onenigheid met Joas het Mikael in Januarie 1769 opdrag gegee dat die keiser vermoor word. Keiserin Mentewab het haar teruggetrek na haar paleis in Qusquam en nooit weer aan staatsake deelgeneem nie. Woebit het na Yejju teruggekeer.
Ras Mikael het hierna die volgende twee keisers aangestel: Johannes II, wat nutteloos was en van wie hy gou ontslae geraak het, en Tekle Haimanot II. Ondanks Mikael se mag oor die troon het die bevolking in opstand gekom; Mikael het gereageer met ’n bewind van terreur oor Gondar (1770), maar kon nie die platteland beheer nie. ’n Paar partye het teen hom verenig; Mikael is verslaan en het op 4 Junie 1771 oorgegee.
Pietie du Plessis
Pieter Theunis Christiaan du Plessis (gebore op 19 Mei 1935 in Nebo naby Lydenburg, Transvaal in Unie van Suid-Afrika, oorlede in Maart 2001 in Pretoria, Gauteng) was 'n boer en Suid-Afrikaanse politikus en 'n lid van die regerende Nasionale Party.
Du Plessis het as lid van die provinsiale raad van Transvaal gedien (1966-1970) en was parlementslid vir Lydenburg (1970 - 1989). In die kabinet was hy adjunkminister van finansies, adjunkminister van landbou en visserye (1980 - 1982), minister van mynwese en energie (1982 - 1983), mannekrag (1984 - 1989), en openbare werke en grondsake (1986 - 1989) in die P.W. Botha-regering.
Biografie
Hy het hierna in 1966 die politieke lewe betree as provinsiale raadslid van die Nasionale Party vir die kiesafdeling Lydenburg/Barberton. In die Suid-Afrikaanse algemene verkiesing van 1970 is Pietie du Plessis verkies tot die parlement vir die kiesafdeling Lydenburg. In 1972 word hy die voorsitter van die jeugbeweging van die Nasionale Party in Transvaal.
Hy is in 1980 deur P.W. Botha in die regering aangestel as adjunkminister vir finansies en het verskeie ministersposte beklee tot Januarie 1989, toe hy uit al sy ministeriële en parlementêre funksies bedank het na sy beweerde betrokkenheid by finansiële ongerymdhede.
Herbert Marshall
Herbert Marshall (23 Mei 1890 – 22 Januarie 1966) was 'n Engelse akteur. Hy was bekend vir sy rolle in die rolprente Foreign Correspondent (1940), The Enchanted Cottage (1945), The Razor's Edge (1946), en The Fly (1958).
Vermicelli
200px|links|duimnael|Soorte pasta, onder meer vermicelli.
Aloe aldabrensis
Aloe aldabrensis is 'n aalwyn wat endemies aan die Aldabra-eiland is; dié eiland is deel van die Seychelle-eiland groep.
Vermicelli
Vermicelli ("wurmpies" in Italiaans) is ’n tradisionele, ronde soort pasta soortgelyk aan spaghetti. In Italië is vermicelli (2,08 tot 2,14 mm) effens dikker as spaghetti (1,92 tot 2 mm), maar in ander lande soos Amerika is dit soms effens dunner.
Geskiedenis
In die 14de eeu het lang pastavorms se naam van plek tot plek verskil. Barnabas de Reatinis van Reggio noem in sy Compendium de naturis et proprietatibus alimentorum (1338) Toskaanse vermicelli word in Bologna orati genoem, in Venesië minutelli, in Reggio fermentini en in Mantua pancardelle.
Die eerste keer dat ’n vermicelli-resep verskyn het, was in die boek De arte Coquinaria per vermicelli e maccaroni siciliani, wat deur Martino da Como saamgestel is. Dié was in sy tyd ongeëwenaar op sy gebied. In sy Libro de arte coquinaria is daar verskeie resepte vir vermicelli, wat twee tot drie jaar kon hou as dit in die son gedroog is.
Sheila Kuehl
Sheila Kuehl (gebore 9 Februarie 1941) is 'n Amerikaanse aktrise. Sy is bekend vir haar rolle in die televisiereekse The Stu Erwin Show (1950), The Bob Cummings Show (1955), en Broadside (1964).
Aloe alaotrensis
Aloe alaotrensis is 'n aalwyn wat endemies aan Madagaskar is.
Robert Leffler
Robert Leffler (9 Januarie 1866 – 15 Maart 1940) was 'n Duitse akteur en regisseur. Hy was bekend vir sy rolle in die rolprente Der Mann im Monde (1918), Leben um Leben (1918), Der Taktstock Richard Wagners (1918), en Der Fall Tolstikoff (1919).
Aloe alexandrei
Aloe alexandrei is 'n aalwyn wat endemies aan die Comore-eilande is.
Oekraïners
Die Oekraïners (Oekraïens: українці, ukrayintsi, [ukrɑˈjinʲtsʲi]) is 'n Oos-Slawiese volk van sowat 45 miljoen mense inheems aan Oekraïne. Hulle is die sesde grootste volk in Europa. Die meeste Oekraïners is Oekraïens-Ortodokse of ongebonde. Oekraïners vorm die titulêre nasie van Oekraïne, waar hulle 77,5% van dié land se bevolking vorm. Naas Oekraïners leef nog sowat 8,3 miljoen Russe in Oekraïne, veral in die ooste en suide.
Wêreldwyd leef omtrent 45 miljoen Oekraïners, waarvan sowat 37,5 miljoen in Oekraïne, 1,9 miljoen in Rusland, 1,3 miljoen in Kanada en 968 769 in die Verenigde State. Tydens die Russiese Ryk en die Sowjetunie het Oekraïners in destydse deelgebiede soos Moldowa (375 000), Kasakstan (313 698), Wit-Rusland (159 000) en Oesbekistan (tussen 104 720 en 128 100) gevestig. Daarbenewens het Oekraïners nog in Europese en Suid-Amerikaanse lande soos Brasilië (500 000), Argentinië (300 000), Italië (233 726), Duitsland (229 510), Tsjeggië (126 613) en Slowakye (100 000) gevestig.
Vanaf die 17de eeu is die Oekraïners "Klein-Russe" genoem en as deel van die Drie-enige Russiese volk beskou, wat uit Groot-Russe, Klein-Russe asook Wit-Russe bestaan en uit die Oud-Russiese volk van die Kiëf-Roes ontwikkel het. Dit was die amptelike konsep waarop die Russiese Ryk gegrond is en was tot die uitbreek van die Russiese Rewolusie wêreldwye etnologiese standard.
Onder Josef Stalin se bewind het tussen 1932 en 1933 in die destydse Oekraïense SSR miljoen Oekraïners aan 'n hongersnood gely, die sogenaamde Holodomor (Голодомор), waartydens tussen 2,4 en 7,5 miljoen Oekraïners dood is. Dit word as een van die grootste volksmoorde ooit beskou en word tans deur 25 lande as volksmoord erken.
Gereformeerde kerk Johannesburg (herstig)
Die Gereformeerde kerk Johannesburg (herstig) was 'n gemeente van die Gereformeerde Kerke in Suid-Afrika (GKSA) in Johannesburg met 'n kortstondige bestaan van net 11 jaar. Die naam was amptelik Johannesburg, maar "herstig" word in die GKSA se Almanak se lys van ontbinde gemeentes bygevoeg om die gemeente te onderskei van die Gereformeerde kerk Johannesburg, wat van 1896 tot die opheffing van sy grense in 1943 bestaan het. Dié gemeente is ook herstig, en wel in 1950, maar dit het van 1952 tot sy ontbinding in 1986 as Johannesburg-Mayfair bekendgestaan.
Die gemeentegrense het 'n reusegebied beslaan van die westelike voorstede van Bedfordview in die ooste tot Braamfontein in die weste en die noordelike voorstede suid van Chester-, Jellicoe- en Corlettrylaan. Die Almanak van die GKSA dui die ontstaan van Johannesburg (herstig) aan as 'n samesmelting van die Gereformeerde kerke Johannesburg-Mayfair, -Oos en -Sentraal, maar in werklikheid het die buurte waaruit Johannesburg-Mayfair bestaan het – Mayfair, Mayfair-Wes, Langlaagte, Homestead Park en Vrededorp met die ontstaan van Johannesburg (herstig) deel geword van Johannesburg-Wes. Ook was Johannesburg (herstig) se sieletal in die eerste jaar van sy bestaan 164 minder as die drie kerke wat in 1986 ontbind het, terwyl Johannesburg-Wes se sieletal in dieselfde tyd met 98 toegeneem het.
Ontstaan
In sy stigtingsjaar het die belydende lidmate 280 getel en die dooplidmate 47. Elf jaar later, toe die gemeente in 1997 met Johannesburg-Noord saamsmelt as Johannesburg-Melville, was hier 241 belydende lidmate en 80 dooplidmate. In daardie jaar het Johannesburg-Noord 186 belydende en 37 dooplidmate gehad. Ná die samesmelting was hier 296 belydende en 81 dooplidmate, onderskeidelik 131 en 36 minder as die samestellende dele se totaal 'n jaar vantevore.
Die stigting van Johannesburg (herstig) was die eerste van vier samesmeltings tussen 1986 en 2002 wat die getal Gereformeerde kerk met die naam Johannesburg in hul naam van ses tot een verminder het. Al het Johannesburg-Suid in 1997 met Klipriviersberg saamgesmelt en gebruik die lidmate van die saamgestelde gemeente sedertdien Klipriviersberg se kerkgebou in Oakdene en nie Johannesburg-Suid s'n in Turffontein nie, heet die saamgestelde gemeente Johannesburg-Suid, sedert 2002 die enigste "Johannesburgse" gemeente.
Voorgangers van Johannesburg (herstig)
Die eerste Gereformeerde kerk Johannesburg is op 23 Mei 1896 gestig en het die hele sentrale Witwatersrand, die Oos-Rand en die westelike dele van die Wes-Rand beslaan. Nadat die gemeente te groot geraak het, is Johannesburg-Oos op 29 Februarie 1924 afgestig en Johannesburg-Noord die volgende dag (1 Maart). Sowat ses jaar later is nog twee gemeentes kort ná mekaar afgestig: Johannesburg-Wes op 13 Desember 1930 en Johannesburg-Suid op 10 Januarie 1931. Binne net langer as ses jaar het die Johannesburgse gemeentes dis van een tot vyf toegeneem, maar op 1 April 1943 is die grense tussen Johannesburg en Johannesburg-Wes opgehef. Op 22 Oktober 1950 is Johannesburg herstig en vanaf 1952 het dit bekendgestaan as Johannesburg-Mayfair.
Lidmaattalle
In die laaste jaar waarin die drie samestellende dele van Johannesburg (herstig) bestaan het, was die lidmaattalle van al drie soos volg:
In dieselfde jaar was Johannesburg-Wes se syfers:
In die Almanak van 1987 word die syfers van die nuwe Johannesburg (herstig) en Johannesburg-Wes soos volg aangedui (met die syfers van die vorige jaar tussen hakies):
Johannesburg (herstig) ontbind
Terwyl Johannesburg-Sentraal se lidmaattal van 1986 tot 1997 taamlik konstant gebly het (die sieletal het afgeneem van 327 tot 321), was dit blykbaar die skerp afname in Johannesburg-Noord se sieletal van 381 tot 223 wat sou lei tot die samesmelting van die twee gemeentes in 1997. Terwyl Johannesburg-Oos se kerkgebou in Jeppestown/Fairview met die ontstaan van Johannesburg (herstig) in 1986 oorgegaan het na die Good News Community Church ('n Gereformeerde gemeente) en Johannesburg-Mayfair se kerk in Mayfair verkoop is, het Johannesburg (herstig) se kerk (die ou Johannesburg-Sentraal) se kerkgebou in Jutastraat in 1997 die tuiste van die Good News Community Church geword, terwyl die kerk in Jeppestown die tuiste van die Franstalige Eglise de la Bonne Nouvelle (gestig in 1997) geword het.
Nadat Johannesburg-Wes in 1998 met al sy wyke met Delarey saamgesmelt het as Bergbron, is ook Johannesburg-Wes se kerkgebou verkoop. Die agt Afrikaanse Johannesburgse gemeentes wat tussen 1986 en 2002 by samesmeltings betrokke was en tot twee verminder het, se kerkgeboue het die volgende nuwe doel gekry (bestaande Gereformeerde kerke in kursief):
Predikante
Johannesburg (herstig) het met sy ontstaan die predikante van Johannesburg-Oos (ds. H.J. van der Walt) en van Johannesburg-Sentraal (ds. G.A. Hattingh) "geëerf". Ds. Hattingh, wat in 1974 predikant van Johannesburg-Sentraal geword het, het strykdeur in die gemeente gebly tot die samesmelting van 1997, waarna hy nog tot 2001 leraar van Johannesburg-Melville was. Ds. Van der Walt het in 1987 vertrek en is as medeleraar opgevolg deur ds. J.J. de Jager, wat saam met ds. Hattingh in die gemeente sou bly tot 1997. Ook hy het leraar van Johannesburg-Melville geword, maar net tot 1998, toe hy die bediening verlaat. Ds. M. Schalekamp was van 1993 tot 1994 Johannesburg (herstig) se derde medeleraar. Johannesburg-Melville is aanvanklik benewens di. Hattingh en De Jager ook deur ds. W.J.K. Saayman bedien, wat Johannesburg-Noord se leraar van 1981 tot die samesmelting van 1997 was. Aan die einde (2003) was hy alleen die leraar. Ná die inlywing van Johannesburg-Melville by Randburg in 2003, was hy medeleraar van dié gemeente tot hy sy emeritaat in 2009 aanvaar het. Sy enigste gemeente benewens die drie Johannesburgse kerke, was Upington van 1978 tot sy koms na Johannesburg-Noord in 1981.
Adam Brody
Adam Brody (gebore 15 Desember 1979) is 'n Amerikaanse akteur en vervaardiger. Hy is bekend vir sy rolle in die rolprente Mr. & Mrs. Smith (2005), In the Land of Women (2007), en Jennifer's Body (2009), en in die televisiereeks The O.C. (2003).
V (televisiereeks)
V is 'n Amerikaanse wetenskapsfiksie-minireeks wat twee seisoene lank, tussen 3 November 2009 en 15 Maart 2011, deur die American Broadcasting Company (ABC) uitgesaai is. Die reeks is vervaardig deur The Scott Peters Company, HDFilms en Warner Bros. Television.
V is 'n herbewerking van 'n vroeëre minireeks van 1983 met dieselfde naam. Die nuwe reeks, wat deur die vervaardiger Kenneth Johnson geskep is, beskryf die aankoms van 'n tegnologies hoogs gevorderde buiteaardse ras in mensgedaante met reusagtige ruimteskepe in 29 aardse Metropole in November 2009. Terwyl die vreemdelinge onder leiding van die aantreklike Anna belowe dat hulle vreedsame doelwitte het en onder meer gevorderde geneeskundige metodes met die mensheid deel, kom 'n klein groep weerstandsvegter agter die besoeker se ware plan. Hulle is in werklikheid 'n ras van reptielagtige wesens wat al jare lank regerings en instellings op die Aarde geïnfiltreer het en van plan is om die planeet te verower.
Harding Township, New Jersey
Harding Township is 'n groot dorp in Morris County, New Jersey, Verenigde State van Amerika. Tydens die 2010-Verenigde State Sensus, was die bevolking van die dorp 3 838, wat 'n toename van 658 (+20.7%) toon teen die 3 180 getel tydens die 2000-sensus, wat op sy beurt gedaal het met 460 (-12.6%) van die 3 640 getel in die 1990-sensus.
Die 07976 ZIP-kode vir New Vernon was een van die "25 Rykste Zip Codes" in die Verenigde State volgens Forbes tydskrif in 2006. Baie relatief onveranderde groot opstalle wat deur verskeie geslagte oorgeërf is, getuig van die rykdom van sy inwoners. Sommige is gelys op die Nasionale Register van Historiese Plekke en sommige van dié word deur nie-winsgewende organisasies onderhou, wat die behoud van die oorspronklike aard van die eiendom verseker.
Ernst Legal
Ernst Legal (2 Mei 1881 – 29 Junie 1955) was 'n Duitse akteur. Hy was bekend vir sy rolle in die rolprente The Death Agony of the Eagles (1922), Friedrich Schiller - Eine Dichterjugend (1923), Hundred Days (1935), en Karriere in Paris (1952).
Matthew Broderick
Matthew Broderick (gebore 21 Maart 1962) is 'n Amerikaanse akteur, sanger en regisseur. Hy is bekend vir sy rolle in die rolprente WarGames (1983), Ferris Bueller's Day Off (1986), The Cable Guy (1996), en The Producers (2005).
Lewe
Broderick is die seun van James Broderick, wat self 'n akteur in rolprente en televisiereekse van 1950 tot 1982 was. In 1997 is Matthew getroud met die aktrise Sarah Jessica Parker. Sy het in 2002 die lewe geskenk aan hul eersteling, 'n seun. Op 22 Junie 2009 het 'n surrogaatma geboorte geskenk aan hul tweeling.
Brunia sphaerocephala
Brunia sphaerocephala is 'n struik wat tot die Bruniaceae familie hoort. Die spesie is endemies in die Wes-Kaap en is deel van die fynbos. Die plant kom in die Slanghoek-, Wemmershoek- en Hottentots Hollandberge voor. Daar is vier tot vyf subpopulasies en die plant word bedreig deur indringerplante.
Aloe allochroa
Aloe allochroa is 'n aalwyn wat endemies aan Kenia is.
Larry Martyn
Larry Martyn (22 Maart 1934 – 7 Augustus 1994) was 'n Engelse akteur. Hy was bekend vir sy rolle in die televisiereekse Department S (1969), Are You Being Served? (1972), Whoops Baghdad! (1973), en West End Tales (1981).
Nancy Kulp
Nancy Kulp (28 Augustus 1921 – 3 Februarie 1991) was 'n Amerikaanse aktrise. Sy was bekend vir haar rolle in die rolprente Shane (1953), The Parent Trap (1961), en The Aristocats (1970), en in die televisiereeks The Beverly Hillbillies (1962).
Dana Niehaus
Daniël Retief (Dana) Niehaus (21 Desember 1918 – 12 Oktober 1995) was ‘n Suid-Afrikaanse omroeper en akteur.
Loopbaan
Dana Niehaus het as omroeper by Springbokradio gewerk. Hy was ook die eerste persoon wat Afrikaanse krieketkommentaar gelewer het, en het van die krieketterme wat vandag algemeen gebruik word, geskep.
Sy loopbaan as akteur het in 1959 begin met Satanskoraal, die eerste Afrikaanse rolprent met tonele wat onder die water verfilm is. Daarna het hy in rolprente soos Rip van Wyk, Huis op horings, Vicki, Ma skryf matriek en Jakkalsdraai se mense gespeel.
Aan die beginjare van Suid-Afrikaanse televisie het Dana in ’n aantal reekse gespeel. Hy was die polisieman wat teenoor Tobie Cronjé en Katinka Heyns in Willem gespeel het, en hy was ook te sien in TJ 7, die laaste televisiereeks waarin Wena Naudé gespeel het voordat sy oorlede is. Hy het die rol van Koos Vermaak in die reeks Net ’n bietjie liefde teenoor Esmé Euvrard vertolk, en dié van Boela van der Merwe in die reeks Phoenix en Kie. Dit was sy laaste televisierol, hoewel hy later in rolprente soos Blink Stefaans, Verkeerde nommer en The Fourth Reich geseel het.
Dana was ook die stem van "Oom Flapoor Olifant" in Haas Das se Nuuskas en hy het die Jakkals-en-Wolf-stories wat deur Pieter W. Grobbelaar geskryf is, vertel. Hierdie stories is op langspeelplaat uitgereik en het ook op ‘n CD verskyn. Hy het ook ander langspeelplate met kinderstories vrygestel, onder meer Oom Dana Niehaus vertel wolhaarstories en Stout en soet.
Dana het ook ’n paar opnames as sanger gemaak, onder meer die album Dana Niehaus se Boerekonsert, waarin hy saam met orkesleiers soos Nico van Rensburg, Dirkie Smit en Manie Bodenstein opgetree het. Hierdie album het in 1983 verskyn en het twee oorspronklike liedjies opgelewer, naamlik “’n Boer maak ’n plan” en “Klein bietjie liefde”.
Dana se seun, Danie Niehaus, is ‘n bekende Afrikaanse sanger.
Phorbas shackletoni
Phorbas shackletoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 2011 deur Goodwin, Jones, Neely & Brickle.
Ian Marter
Ian Marter (28 Oktober 1944 – 28 Oktober 1986) was 'n Engelse akteur. Hy was bekend vir sy rolle in die rolprent Doctor Faustus (1967) en in die televisiereekse Doctor Who (1963) en Crown Court (1972).
Ixia trifolia
Ixia trifolia is 'n meerjarige blomplant en geofiet wat tot die genus Ixia behoort en deel is van die fynbos. Die plant is endemies aan die Noord-Kaap en die Wes-Kaap. Dit kom van die Roggeveld-eskarp tot by Matjiesfontein voor. Die plant het 'n voorkomsgebied van 3 553 km2 en daar is tans geen bedreigings nie.
Ixia vanzijliae
Ixia vanzijliae is 'n meerjarige blomplant en geofiet wat tot die genus Ixia behoort en deel is van die renosterveld. Die plant is endemies aan die Wes-Kaap en kom van Worcester tot by Robertson voor. Die spesie het 'n voorkomsgebied van 272 km2. Die plant het 60% van sy habitat afgestaan aan landbou aktiwiteite.
Peter Martyn (akteur)
Peter Martyn (19 Oktober 1925 – 15 Februarie 1955) was 'n Britse akteur. Hy was bekend vir sy rolle in die rolprente Mr. Lord Says No (1952), Folly to Be Wise (1952), The Intruder (1953), en Child's Play (1954).
Hans Leibelt
Hans Leibelt (11 Maart 1885 – 3 Desember 1974) was 'n Duitse akteur. Hy was bekend vir sy rolle in die rolprente Love in Stunt Flying (1937), The False Step (1939), The Rothschilds (1940), en The Punch Bowl (1944).
Vioolconcerto nr. 2 (Mozart)
'''Vioolconcerto nr. 2''' in D majeur K. 211 is deur Wolfgang Amadeus Mozart in 1775 gekomponeer, toe hy negentien jaar oud was. Die concerto het die gewone vinnig-stadig-vinnig-struktuur. Die bewegings van die werk het die Italiaanse tempo-opskrifte:
Karyn Kupcinet
Karyn Kupcinet (6 Maart 1941 – 28 November 1963) was 'n Amerikaanse aktrise. Sy was bekend vir haar rolle in die rolprent The Little Shop of Horrors (1960) en in die televisiereekse Hawaiian Eye (1959), The Gertrude Berg Show (1961), en G.E. True (1962).
Eric Maschwitz
Eric Maschwitz (10 Junie 1901 – 27 Oktober 1969) was 'n Engelse akteur, vervaardiger, en skrywer. Hy was bekend vir sy rolle in die rolprente Goodbye, Mr. Chips (1939), Empire of the Sun (1987), In the Line of Fire (1993), en Carol (2015).
Phorbas stylifer
Phorbas stylifer is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1959 deur Burton.
Harald Leipnitz
Harald Leipnitz (22 April 1926 – 21 November 2000) was 'n Duitse akteur en regisseur. Hy was bekend vir sy rolle in die rolprente Die endlose Nacht (1963), Sperrbezirk (1966), Susanne, die Wirtin von der Lahn (1967), en Sexy Susan Sins Again (1968).
Mqangqala
Mqangqala is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.
Mercedes-Benz S-klas (W220)
Die Mercedes-Benz W220 was 'n reeks vlagskipsedans wat die Mercedes-Benz S-klas verteenwoordig het gedurende die vroeë tot middel-2000's. Ontwikkeling van die W220 S-klas het in 1992 begin, met die finale ontwerp, gelei deur Steve Mattin, goedgekeur in 1994 en gevries vir produksie in die eerste helfte van 1995.
Barbara La Marr
Barbara La Marr (28 Julie 1896 – 30 Januarie 1926) was 'n Amerikaanse aktrise en skryfster. Sy was bekend vir haar rolle in die rolprente Trifling Women (1922), Souls for Sale (1923), The White Moth (1924), en The Heart of a Siren (1925).
Mercedes-Benz S-klas (W220)
Die voltooide prototipes is in Junie 1998 bekend gestel. Die W220 se produksie het in Augustus 1998 begin, en die C215 CL-klas koepees se produksie in 1999. Die W220 was 'n plaasvervanger vir die vroeër W140 S-klas na die 1998-modeljaar. In vergelyking met sy voorganger, het die W220 ietwat kleiner afmetings gehad, maar meer binneruimte gebied, veral in die langasafstandweergawes (hoewel die bagasiebak kleiner was as sy W140 voorganger).
Produksie van die W220 het 'n totaal van 485 000 eenhede beloop, effens meer as die totale produksie van die W140. Produksie is gestaak in 2006 toe die W220 vervang is deur die W221 S-klas en die C215 vervang is deur die C216 CL-klas.
In vele Europese lande het die S320 CDI-dieselweergawe die gewildste model geword. Ander enjinopsies was verskeie gas/petrol V6-, V8- en V12-enjins. Daar was weergawes met lang- en kortasafstand beskikbaar, prestasie- en luuksheidverbeteringsopsies, en ook vierwieltrekweergawes.
Noord-Amerikaanse modelle
In die VSA was die modeljare vir die W220: 2000 tot 2005, en 2006 (slegs sommige weergawes). Nie al die weergawes was beskikbaar in alle modeljare nie.
James Brolin
James Brolin (gebore 18 Julie 1940) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Westworld (1973), Capricorn One (1977), The Amityville Horror (1979), en Traffic (2000).
Mkhunya
Mkhunya is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.
Neil Maskell
Neil Maskell (gebore 1976) is 'n Engelse akteur, regisseur, en skrywer. Hy is bekend vir sy rolle in die rolprente Nil by Mouth (1997), Kill List (2011), en The Mummy (2017), en in die televisiereeks Utopia (2013).
Belarusse
Die Belarusse of Wit-Russe (Wit-Russies: беларусы, bielarusy; Russies: белорусы) is 'n Oos-Slawiese volk van sowat 10,5 miljoen mense inheems aan Belarus (Wit-Rusland). Die meeste Belarusse is Oosters-Ortodokse of ongebonde. Belarusse vorm die titulêre nasie van Belarus, waar hulle 83,7% van dié land se bevolking vorm. Naas Belarusse leef nog sowat 785 000 Russe in Belarus.
Laura La Plante
Laura La Plante (1 November 1904 – 14 Oktober 1996) was 'n Amerikaanse aktrise. Sy was bekend vir haar rolle in die rolprente The Cat and the Canary (1927), Show Boat (1929), Captain of the Guard (1930), en God's Gift to Women (1931).
Belarusse
Wêreldwyd leef omtrent 10,5 miljoen Belarusse, waarvan sowat 8,2 miljoen in Belarus, 750 000 in die Verenigde State, 521 443 in Rusland en 275 763 in Oekraïne. Tydens die Russiese Ryk en die Sowjetunie het Belarusse in destydse deelgebiede soos Letland (68 174), Kasakstan (66 476), Litaue (41 100), Moldowa (20 000) en Estland (12 327) gevestig. Daarbenewens het Belarusse nog in lande soos Pole (47 000), Australië (20 000) en Kanada (15 565) gevestig.
Vanaf die 17de eeu is die Belarusse as deel van die Drie-enige Russiese volk beskou, wat uit Groot-Russe, "Klein-Russe" (Oekraïners) asook Belarusse bestaan en uit die Oud-Russiese volk van die Kiëf-Roes ontwikkel het. Dit was die amptelike konsep waarop die Russiese Ryk gegrond is en was tot die uitbreek van die Russiese Rewolusie wêreldwye etnologiese standard.
Phorbas tailliezi
Phorbas tailliezi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 2008 deur Vacelet & Perez.
Vioolconcerto nr. 1 (Mozart)
Wolfgang Amadeus Mozart se '''Vioolconcerto nr. 1''' in B-mol majeur, K. 207, was eers vermeen om in 1775 gekomponeer te gewees het (toe Mozart 19 jaar oud was), tesame met die ander vier totaal egte vioolconcerto's. Handskrifanalise en die manuskrippapier waarop die concerto geskryf is, suggereer egter dat die komposisie in 1773 plaasgevind het.
Ixia tenuis
Ixia tenuis is 'n meerjarige blomplant en geofiet wat tot die genus Ixia behoort en deel is van die fynbos. Die plant is endemies aan die Wes-Kaap en kom op Piketberg voor. Die plant het 'n voorkomsgebied van 24 km2 en daar is drie sub populasies en al drie word bedreig deur indringerplante.
Ixia tenuifolia
Ixia tenuifolia is 'n meerjarige blomplant en geofiet wat tot die genus Ixia behoort en deel is van die fynbos. Die plant is endemies aan die Wes-Kaap en kom van Malmesbury tot by Darling en Kalbaskraal voor. Die plant het 'n voorkomsgebied van 18 km2. Die spesie het groot dele van sy habitat afgestaan aan gewasverbouing en word tans bedreig deur indringerplante.
Kosakeln
Kosakeln ("Kosak") is 'n relatief onlangse twee-handige kaartspel van die Oostenrykse tak van die Tarotkaarte-familie. Dit is 'n twee-handige spel van geïllustreerde Tarotkaarte; wat opsigself 'n uitgebreide en uitdagende variasie van Tapp Tarock is.
Geskiedenis en etimologie
Kosakeln is een van 'n familie klassieke Oostenrykse kaart-speletjies bekend as Tarotkaarte, en soveel so, dat die gebied van die voormalige Oostenryk-Hongarye, in welke gebied die kaartspel 'n hoë aanhang geniet, al beskryf is as 'Tarockania'. Die kaartspeletjies het al verskyn in literatuur soos Fritz von Herzmanovsky-Orlando se Maskenspiel der Genien en Johann Nestroy se Zu ebener Erde und im ersten Stock. Daar bestaan verskeie variasies van Tarot, waarvan baie vandag nog gespeel word, insluitende die uitdagende vierspelerspel Königrufen (die "spel van konings"), Zwanzigerrufen en Neunzehnerrufen, die oorspronklike driehandige spel van Tapp Tarot en sy variante Geïllustreerde-tarot en Punt-tarot, en die "aantreklike" tweehandige spel Strooiman Tarot.
Die reëls van die twee-handige spel Kosakeln beskik oor duidelike ooreenkomste met die van die "koningin van alle Tarot-speletjies wat gespeel word met die 54-kaart pakkie", naamlik geïllustreerde-tarot. (somtyds Punt-tarot genoem alhoewel dit ook mag verwys na 'n ander spel) Dummett bevestig ook dat dit 'n aanpassing is van daardie spel vir twee spelers. Geïllustreerde Tarot het in die 1950's in die literatuur begin verskyn, met Kosakeln wat die eerste keer in 1956 deur Löw beskryf is as Kosaken, wat kort daarna in 1961 nagevolg is deur Beck. Die spel het ook meer onlangs voorgekom in Bamberger en Burgstaller. Aangesien Kosak Duits is vir "Kosak" (soos Afrikaans), beteken die naam Kosakeln "die spel van die Kosak". Indien twee Oostenrykers derhalwe noem dat hulle "Kosak speel" is hulle waarskynlik besig om die Tarotkaart-spel Kosakeln te geniet, wat beteken dat die spel dalk oorspronklik van Oos-Europa kom, waar Tarotkaart-speletjies baie gewild is.
Adrien Brody
Adrien Nicholas Brody (gebore 14 April 1973) is 'n Amerikaanse akteur, vervaardiger, en komponis. Hy is bekend vir sy rolle in die rolprente The Pianist (2002), Midnight in Paris (2011), Detachment (2011), en The Grand Budapest Hotel (2014).
Vroeë lewe
Brody was gebore in Woodhaven, Queens, New York Stad, die seun van Sylvia Plachy, 'n fotograaf, en Elliot Brody, 'n afgetreede geskiedenis professor.
Loopbaan
Brody verskyn op Saturday Night Live op 10 Mei 2003, sy eerste TV-werk, met 'n geïmproviseerde inleiding, wat hy dreadlocks dra vir Jamaika reggae musikale gas Sean Paul.
Ixia thomasiae
Ixia thomasiae is 'n meerjarige blomplant en geofiet wat tot die genus Ixia behoort en deel is van die renosterveld. Die plant is endemies aan die Noord-Kaap en kom op die sentraal Roggeveld-eskarp voor, wes van Middelpos. Die plant het 'n voorkomsgebied van slegs 2 km2. Die spesie het groot dele van sy habitat afgestaan aan gewasverbouing. Die bedreiging bestaan steeds.
Ixia trinervata
Ixia trinervata is 'n meerjarige blomplant en geofiet wat tot die genus Ixia behoort en deel is van die fynbos en renosterveld. Die plant is endemies aan die Wes-Kaap en kom van Elgin tot by Caledon voor. Die plant het 'n voorkomsgebied van 425 km2. Die spesie het groot dele van sy habitat afgestaan aan gewasverbouing. Daar is tans slegs 15% van die plant se renosterveld habitat oor. Bedreigings tans is indringerplante, oorbeweiding en 'n gebrek aan veldbrande.
Brewster Mason
Brewster Mason (30 Augustus 1922 – 14 Augustus 1987) was 'n Engelse akteur. Hy was bekend vir sy rolle in die rolprente The Dam Busters (1955) en The Quatermass Conclusion (1979), en in die televisiereeks The Greeks: A Journey in Space and Time (1980).
Ixia teretifolia
Ixia teretifolia is 'n meerjarige blomplant en geofiet wat tot die genus Ixia behoort en deel is van die fynbos en die Sukkulente Karoo. Die plant is endemies aan die Noord-Kaap en kom op die Roggeveld-eskarp voor, wes van Sutherland. Hier is daar slegs een populasie en die spesie het tans geen bedreigings nie.
Mkhumbani
Mkhumbani is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.
Rudolf Lettinger
Rudolf Lettinger (26 Oktober 1865 – 21 Maart 1937) was 'n Duitse akteur. Hy was bekend vir sy rolle in die rolprente Napoleon und die kleine Wäscherin (1920), The Cabinet of Dr. Caligari (1920), Zopf und Schwert - Eine tolle Prinzessin (1926), en Luther (1928).
Gereformeerde kerk Klerksdorp-Wes
duimnael|links|170px|Dr. Petrus Johannes Coetzee, die leraar van 1965 tot 1970.
duimnael|links|170px|Dr. F.R.P. de Bruyn, die leraar van 1971 tot 1996.
Die Gereformeerde kerk Klerksdorp was een van drie Afrikaanse gemeentes van die GKSA wat tussen 1927 en 1981 in Klerksdorp gestig is.
Klerksdorp-Wes is in Oktober 1964 gestig toe die oorspronklike Gereformeerde kerk Klerksdorp (gestig in 1927) verdeel is. Elke gemeente het min of meer 290 belydende lidmate gekry. Die grens tussen die gemeentes is op natuurlike wyse deur die Skoonspruit gevorm en in die nuwe gemeente is lidmate so ver as Hartbeesfontein bedien. Die gemeente het veral danksy die bedrywighede van die plaaslike myne gegroei, maar dié bedryf lei ook tot ’n sterk wisseling in lidmate.
Die nuwe gemeente ’n bruidskat van R30 000 van die moedergemeente gekry en ’n ruim en goed geleë stuk grond van die stadsraad in Theronstraat, Freemanville. Eers is net ’n pastorie gebou wat in Februarie 1966 voltooi is teen ’n koste van R19 840, maar feitlik dadelik het die bouwerk aan ’n veeldoelige kerkgebou ook begin. Dis in September 1966 in gebruik geneem. Die kerk bied sitplek aan 350 kerkgangers. Skuifpanele wat die kerksaal van die binneruim van die kerk skei, kan oppgeskuif word sodat ’n ekstra 100 sitplekke beskikbaar is. Ter wille van gemak het die boukommissie op gestoffeerde sitplekke besluit. Dis geplaas op ’n vloer wat daal na die kansel. Die konsistorie is, kan in drie verdeel word met skuifpanele om drie katkisasielokale te skep. In 1982 is die struktuur van die gebou ingrypend verander toe die dak vervang is weens lekkasies.
Die behoefte aan ’n aparte saal is vroeg reeds gevoel en van 1974 af is beplan sodat die bouwerk op 1 Julie 1976 kon begin. Die kerkraad was eienaarbouer en voor die einde van daardie jaar is die saal voltooi.
Judah Leo Landau
Dr. Judah Leo Landau (1866 - 1942) was 'n Suid-Afrikaanse Joodse geleerde. Hy is in 1866 in Galicië, Oostenryk gebore en stam uit 'n familie van geleerdes. Hy het reeds op jeugdige ouderdom begin belang stel in die herlewing van Hebreeus as spreek- en leestaal. Hy studeer aan die Universiteit van Wenen en verwerf in 1898 sy doktersgraad in Filosofie en sluit kort daarna aan by die Sionistiese beweging. Hy arriveer in 1903 in Johannesburg waar hy vir die res van sy lewe woon. Hier word hy hoofrabbi van die Groot Sinagoge en ook professor in Hebreeus aan die Universiteit van die Witwatersrand. Hy beklee ook heelparty ander poste. Hy sterf in 1942.
SpiceJet
SpiceJet is 'n Indiese laekostelugredery met sy hoofkwartier in Gurgaon, Haryana, Indië. Dit is die land se tweede grootste lugredery volgens die aantal binnelandse passasiers vervoer, met 'n markaandeel van 13,6% teen Maart 2019. Die lugredery bedryf daagliks 630 vlugte na 64 bestemmings, insluitend 54 Indiese en 15 internasionale bestemmings vanaf sy spilpunte in Delhi en Hyderabad, Indië.
Nadat dit in 1994 as die lugtaxi-verskaffer ModiLuft gestig is, is die maatskappy in 2004 deur die Indiese entrepreneur Ajay Singh verkry en herdoop na SpiceJet. Die lugredery het sy eerste vlug in Mei 2005 onderneem. Die Indiese mediabaron Kalanidhi Maran het in Junie 2010 'n beherende belang in SpiceJet verkry deur Sun Group wat in Januarie 2015 aan Ajay Singh terugverkoop is. Die lugredery bedryf 'n vloot van Boeing 737- en Bombardier Dash 8-vliegtuie.
2014–2019: afswaai en herstel
In Januarie 2015 het die Sun Group sy volle aandeelhouding verkoop en beheer aan Ajay Singh oorgedra.
Aan die einde van September 2017 het die lugdiens aangekondig dat dit 'n vaste bestelling vir 25 Q400 turboskroefvliegtuie geplaas het.
In 2019, na die opskorting van Jet Airways, het Spicejet byna 30 vliegtuie van hulle oorgeneem.
2020 – hede: Covid-19-pandemie
SpiceExpress —die logistieke arm van SpiceJet-lugredery—het gehelp om die maatskappy aan die gang te hou tydens die Covid-19-pandemie te midde van drastiese afname in passasiersbesigheid. In Mei 2021 het die lugdiens ₹ 200 crore uit vragbedrywighede verdien en het 'n 5 persent markaandeel in Indië se uitgaande vragbesigheid.
SpiceJet het in Julie 2021 gerapporteer dat netto verliese tot VS$34,6 miljoen gekrimp het gedurende die fiskale kwartaal geëindig 31 Maart 2021, aangesien inkomste jaarliks met 28% tot $294.8 miljoen gedaal het. Die lugredery beplan om fondse van $337,2 miljoen in te samel om sy langtermyn volhoubaarheid te verseker.
Eienaarskap en struktuur
Ajay Singh het SpiceJet in 2005 gestig met die doel om vlieg bekostigbaar te maak vir alle Indiërs. Ná 'n suksesvolle tyd het hy die lugdiens in 2010 verlaat. Vyf jaar later het hy die lugdiens teruggekoop in 'n tyd toe dit op die punt was om deure te sluit.
Onder Singh se leierskap het SpiceJet 'n groei in winsgewendheid aangeteken. Sedert die oorname in 2015, het die lugredery vir meer as vyf agtereenvolgende jare 18 kwartale se wins en die hoogste passasierslaaifaktor gerapporteer. SpiceJet het ook een van die beste optyd-vertonings van alle lugrederye in Indië sowel as een van die laagste kansellasiekoerse.
SpiceJet Beperk word op die beurse verhandel onder NSE: SPICEJET, met 'n markkapitalisasie van ongeveer ₹2 214,28 Cr vanaf 1 April 2020. Die lugredery se aandeel was volgens Bloomberg die wêreld se beste presterende lugvaartaandeel in 2017. Op 30 Maart 2020 het HDFC Mutual Fund 'n 3,4 crore-aandeel van SpiceJet op die ope mark gekoop wat 5,45%-belang uitmaak.
Hoofkwartier
SpiceJet het sy hoofkwartier in Gurgaon, Indië. Ajay Singh dien sedert Januarie 2015 as die besturende direkteur van die lugredery. Die lugredery se logo bestaan uit 15 kolletjies wat in drie rye van vyf elk gerangskik is in die volgorde van hul kleiner groottes op 'n rooi agtergrond. In Junie 2015 het die lugdiens sy huidige logo met 'n nuwe byskrif onthul: ''Red. Hot. Spicy. '' SpiceJet noem al sy vliegtuie na 'n Indiese spesery.
Bestemmings
Teen November 2019 het SpiceJet daagliks 630 vlugte bedryf na 52 Indiese en 12 internasionale bestemmings. Dit bedryf spilpunte in Delhi en Hyderabad, wat die primêre basis is vir sy vloot Bombardier Q400-vliegtuie. Nadat hy vyf jaar se vlieg voltooi het, is SpiceJet op 7 September 2010 toegelaat om internasionale vlugte te begin deur die Direkteurgeneraal van Burgerlugvaart. SpiceJet het vlugte van Delhi na Katmandoe en Chennai na Colombo geloods en die eerste internasionale vlug het op 7 Oktober 2010 vanaf Delhi opgestyg.
Kodedeelooreenkomste
SpiceJet deel kodes met die volgende lugrederye:
Vloot
Onder Singh se leiding het SpiceJet 'n bestelling vir 205 Boeing-vliegtuie geplaas - een van die grootstes in die Amerikaanse maatskappy se geskiedenis. Die reuse bestelling is deur die destydse President van die Verenigde State Donald Trump erken, wat gesê het dit sal help om tienduisende werksgeleenthede in die Verenigde State te skep. SpiceJet het die Boeing-bestelling opgevolg met 50 Bombardier Q400-vliegtuie – die enkel-grootste bestelling vir die vliegtuig in Bombardier se geskiedenis.
Teen November 2021 bedryf SpiceJet die volgende vliegtuie:
Dienste
SpiceJet het wegbeweeg van die tipiese laekostediensmodel van slegs ekonomiese klas-sitplekke. Die lugredery bied premium dienste onder die naam SpiceMax, waardeur passasiers bykomende voordele kan kry, insluitend vooraf toegewese sitplekke met ekstra beenruimte; etes aan boord; prioriteit inweeg en instap; en prioriteitsbagasiehantering; teen 'n hoër tarief. Andersins verskaf SpiceJet nie komplimentêre maaltye op enige van sy vlugte nie. Dit verkoop wel volle maaltye op sommige vlugte. SpiceJet bedryf sy gereelde vliegprogram, maar bied geen vermaaklikheidsopsies op vlugte nie.
SpiceXpress
SpiceXpress is die lugvragafdeling van SpiceJet. Die vraglugredery is in September 2018 van stapel gestuur en het met 'n Boeing 737-700 dienste op die Delhi-Bengaleru-Delhi-roete begin.
SpiceXpress het op 19 Januarie 2019 dienste tussen Guwahati en Hongkong begin en die eerste lugredery geword wat vragdienste tussen Noordoos-Indië en Suidoos-Asië bedryf. SpiceXpress het sy eerste 737-800 Boeing Converted Freighter (BCF) in September 2019 ontvang, en het die eerste Suid-Asiatiese vervoerder geword wat die omgeboude vragtuig in sy vloot opgeneem het.
Spice Shuttle
Spice Shuttle is 'n volfiliaal van SpiceJet wat seevliegtuie en verskeie ander pendelvliegtuigdienste bedryf.
Laura La Varnie
Laura La Varnie (2 Maart 1853 – 18 September 1939) was 'n Amerikaanse aktrise. Sy was bekend vir haar rolle in die rolprente Mine to Keep (1923), Vanity Fair (1923), en The Bells (1926).
T20I-wêreldbeker 2012
Die T20I-wêreldbeker 2012 (Engels: 2012 ICC World Twenty20) is van 18 September tot 7 Oktober 2012 in Sri Lanka beslis. Dit was die vierde T20I-wêreldbeker in T20I-krieket wat deur die Internasionale Krieketraad (IKR) aangebied is. Destyds is dié toernooi Wêreldtwintig20 2012 genoem, maar sedert die 2021-toernooi staan dit as T20I-wêreldbeker bekend. Die manstoernooi is gelyktydig met die vrouetoernooi gehou en beide die halfeindrondte en die eindstryde van albei toernooie is op dieselfde dag op dieselfde stadions gespeel. Dit was die eerste T20I-wêreldbekertoernooi wat in ’n Asiatiese land aangebied is.
Die toernooi se formaat van 2007, 2009 en 2010 het onveranderd gebly en twaalf nasionale krieketspanne het aan die T20I-wêreldbeker 2012 deelgeneem: Die destydse tien toetskrieketlande (Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika, Wes-Indië en Zimbabwe), saam met die wenners van die kwalifisering (Afghanistan en Ierland). Tydens die T20I-wêreldbeker 2012 is 27 wedstryde gespeel, waaronder twaalf in die eerste rondte, twaalf in die Super Agt en drie in die uitklopfase, insluitende die eindstryd. Die spanne is in vier groepe van drie spanne elk verdeel, waarvan elke span een keer teen al die ander spanne in die groep gespeel het. Die twee beste spanne van elke groep het hierna vir die Super Agt gekwalifiseer. In die Super Agt is die spanne in twee groepe van vier spanne elk verdeel, waarvan die twee beste spanne tot die halfeindrondte gevorder en die wenners van hierdie wedstryde in die eindstryd ontmoet het.